CELEX: 32021R1922
Language: et
Date: 2021-11-04 00:00:00
Title: Komisjoni rakendusmäärus (EL) 2021/1922, 4. november 2021, millega muudetakse rakendusmäärust (EL) 2018/1517, millega kehtestatakse nõukogu määruse (EL) 2018/581 (millega peatatakse ajutiselt ühise tollitariifistiku ühepoolsed tollimaksud teatavate õhusõidukitesse paigaldatavate või neis kasutatavate kaupade puhul) teatavate sätete üksikasjalikud rakenduseeskirjad

5.11.2021   
               
               
                  ET
               
               
                  Euroopa Liidu Teataja
               
               
                  L 391/43
               
            
         KOMISJONI RAKENDUSMÄÄRUS (EL) 2021/1922,
         4. november 2021,
         millega muudetakse rakendusmäärust (EL) 2018/1517, millega kehtestatakse nõukogu määruse (EL) 2018/581 (millega peatatakse ajutiselt ühise tollitariifistiku ühepoolsed tollimaksud teatavate õhusõidukitesse paigaldatavate või neis kasutatavate kaupade puhul) teatavate sätete üksikasjalikud rakenduseeskirjad
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. aprilli 2018. aasta määrust (EL) 2018/581, millega peatatakse ajutiselt ühise tollitariifistiku ühepoolsed tollimaksud teatavate õhusõidukitesse paigaldatavate või neis kasutatavate kaupade puhul ja tunnistatakse kehtetuks määrus (EÜ) nr 1147/2002, (1) eriti selle artikli 2 lõiget 2,
         ning arvestades järgmist:
         
                     (1)
                  
                  
                     Määrusega (EL) 2018/581 on ajutiselt peatatud ühise tollitariifistiku ühepoolsed tollimaksud teatavate õhusõidukitesse paigaldatavate või neis kasutatavate kaupade puhul.
                  
               
                     (2)
                  
                  
                     Komisjoni rakendusmääruse (EL) 2018/1517 (2) II lisas on loetletud tõendid, mida käsitatakse samaväärsena komponendi hooldustõendiga (EASA vormi 1), mida ELi ettevõtjad võivad kasutada kaupade importimisel peatamismenetluse alusel ja määruses (EL) 2018/581 sätestatud tingimustel.
                  
               
                     (3)
                  
                  
                     Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vaheline kaubandus- ja koostööleping (edaspidi „leping“) (3) kirjutati liidu poolt alla 29. detsembril 2020. Seda kohaldati ajutiselt 1. jaanuarist 2021 kuni 30. aprillini 2021 ja see jõustus ametlikult 1. mail 2021.
                  
               
                     (4)
                  
                  
                     Leping hõlmab lennundusohutuse küsimusi, sealhulgas koostööd Ühendkuningriigi tsiviillennundusametiga (CAA), kes annab välja komponendi hooldustõendeid. Seepärast on asjakohane käsitada CAA vormi 1 kohaseid tõendeid EASA vormiga 1 samaväärsetena ja lisada need rakendusmääruse (EL) 2018/1517 II lisa loetellu.
                  
               
                     (5)
                  
                  
                     Rakendusmäärust (EL) 2018/1517 tuleks seetõttu vastavalt muuta.
                  
               
                     (6)
                  
                  
                     Vastavalt lepingu 30. lisale „Lennukõlblikkuse ja keskkonnaohutuse sertifitseerimine“ ja eriti selle artikli 15 punktile a ning artikli 21 lõigetele 1 ja 2 loetakse piisavaks CAA vormi 1 kohaseid tõendeid, mille CAA on välja andnud enne 31. detsembrit 2020 välja töötatud ja sertifitseeritud toodetele, et rakendusmääruse (EL) 2018/1517 I lisas loetletud kaupade suhtes saaks alates 1. jaanuarist 2021 kohaldada imporditollimaksu peatamist määruse (EL) 2018/581 artikli 1 lõike 1 tähenduses. Selleks et tagada ettevõtjatele õiguskindlus, tuleks käesolevat määrust selliste tõendite suhtes kohaldada tagasiulatuvalt, ning see peaks jõustuma võimalikult kiiresti.
                  
               
                     (7)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2018/1517 II lisa muudetakse ja lisatakse järgmine rida:
            
               
                           Lennuamet
                        
                        
                           Hooldustõend
                        
                     
                           „United Kingdom Civil Aviation Authority (Ühendkuningriigi tsiviillennundusamet)
                        
                        
                           CAA Form 1  (4)
                           
                        
                     
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 98, 18.4.2018, lk 1.
         
            (2)  Komisjoni 11. oktoobri 2018. aasta rakendusmäärus (EL) 2018/1517, millega kehtestatakse nõukogu määruse (EL) 2018/581 (millega peatatakse ajutiselt ühise tollitariifistiku ühepoolsed tollimaksud teatavate õhusõidukitesse paigaldatavate või neis kasutatavate kaupade puhul) teatavate sätete üksikasjalikud rakenduseeskirjad (ELT L 256, 12.10.2018, lk 58).
         
            (3)  ELT L 149, 30.4.2021, lk 10.
         
            (4)  Alates 1.1.2021.“